Coit Tower
Coit Tower on 64 meetri kõrgune torn California osariigi suuruselt neljandas linnas San Franciscos. Telegraph Hilli naabruskonnas Pioneer Parki haljasalal asuv art déco stiilis ehitis pakub panoraamvaateid nii linnale kui ka lahele. See ehitati Lillie Hitchcock Coiti pärandusest aastatel 1932–1933. 29. jaanuaril 2008 kanti ehitis Ameerika Ühendriikide Ajalooliste Paikade Riiklikusse Registrisse (National Register of Historic Places).